Den Vest-Sjællandske Avis, 1835-02-21
Nyeste Post-Efterretninger. Man har i London faaet Efterretninger fra Lissabon med Dampskibet Monark af 7de Februar, Hertugen af Leuchtenberg, eller som han nu kaldes Prins Dom Augusto de Portugal, var bleven modtaget i sin Gemalindes Hovedstad med den størst Jubel. Da han passerede forbi den engelske Escadre paa Tajo, saa flagede alle Krigskibene, affyrede Salver, og Musik orpset spillede den constitutionelle Hymne. Admiral Gage og Lord Howard de Walden begave sig ombord til Hs. Kongl. Høihed og ønskede ham til Lykke; hvilket syntes meget at behage ham. Da Veiret var overmaade smukt saa vrimlede det paa Tajo-Floden med Baade fuld af Herrer og Damer. Kl. 11 kom Hertuginden af Braganza, Prinsens Søster ombord, talte med han allene i 1 1/2 Time, og begge begave sig i Land under Kanonernes Torden. Prinsen syntes i dette Øieblik at være meget afficeret, men han fattede sig snart igien, da han hørte Folkets Jubel, og fik Øie paa den 5te Bataillon Cacadores, hvis Uniform han bar. Efterat han havde mønstret dem, steeg han Vognen til sin Keiserlige Søster, og de kiørte nu til Paladset Necessidades, hvor Dronningen og Jnfantinden Donna Jsabel Maria ventede paa dem. Efterat det Kongelige Par havde mødtes med Glædesfølelse, saa blev Frokosten præsenteret, Kl. 5, hvori Ministerne, Statsraaderne og Kammerherrerne deeltoge. Derpaa begav sig Dronningen og Prinsen i et Selskabs Værelse, og denne lod sig meget hyppigt see paa Altanen, ledsaget af Dronningen, Hertuginden og hendes yngste Datter. Fra Folkemassen hørtes ikke Vivaraab, dog ikke af Mangel paa Deeltagelse, men af Ærefrygt. Kl. 5 tog Prinsen Afskeed, og begav sig tilbage til Dampskibet. Dronningen hilsede endnu engang paa ham fra Altanen. Jnfantinden Donna Maria Jsabel stod ved Siden af hende, og bag ved hende Enke=Keiserinden. - Prinsen giorde et overmaade godt Jndtryk paa Folket. – Dagen derpaa blev Formælingen foretaget i Kathedralkirken uden synderlig Pomp; dog var følget glimrende, og fra alle Sider lød et tusindfoldigt Hurraraab. Alle Gader vare besatte af Tropper og Nationalgarder i nye Uniformer. Da de kiørte tilbage fra Kirken, sad Prinsen ved Siden af Dronningen, og Hertuginden af Braganza ligeoverfor. Jnfantinden Donna Maria Jsabel var ikke tilstæde, fordi man ikke vilde indrømme hende Hæderspladsen ved Siden af Dronningen. Ved Paladset defilerede Tropperne, næsten 10000 Mand, forbi det Kongelige Par, det varede 1 1/2 Time. Kl. 6 var Diner i Paladset Ajuda, hvortil Marqvisinden af Loule, det diplomatiske Korps og Ministerne vare indbudne. Den 3die lod det Kongelige Par sig see om Aftenen i Theatret Sam Carlos, hvor de bleve modtagne med en sand Enthussiasme. Denne Gang havde Jnfantinden Donna Maria Jsabel indfundet sig, fordi Hertuginden af Braganza ikke kom der, da hun har Sorg som Enke. Prinsen er udnævnet til Rigets Stor-Condestable, og man siger ogsaa til Feldtmarskal. Han ønsker at blive Pair, for at kunne aflægge Eed til den Portugisiske Nation, 30 Contos ere tilstaaede ham i Civillisten, deraf har han bestemt de 5 Contos for Enkerne af 36 Patrioter, som have tilsat Livet i Kampen for Dronningen. Prinsen er ledsaget af to baierske Adelsmænd, Greve Majean og Frie herre Billing. Det vil nok vare længe inden Spanien kommer til at nyde den Roe, som nu er bleven tilveiebragt i Portugal, thi ikke allene maae en heftig Krig føres med Karlisterne i Norden, men Liberalismens Aand, som hersker i Stæderne synes ogsaa at forvilde sig, og politiske Selskaber udbrede sig over hele Landet. J Saragossa have Officerene giort Forsøg paa at formaae Soldaterne i et Regiment til at gaae over til Don Carlos, men disse arresterede Officerene, hvoraf nogle ere skudte. Ministeriet afsender næsten alle regulaire Tropper til Minas Armee, og oprette Borgermilitair istedet for at vedligeholde Orden i Landet. Dronningens Tropper have undsat Elisondo. Efterretningerne om en Træfning imellem Jaurequi og Karlisterne ere modsigende. Disses Magt anslaaes til 22000 Md. Det er endnu uvist om General Valdes vil overtage det ham tilbudte Krigsministerium. De øvrige Efterretninger fra Spanien ere tvivlsomme; f. Ex at den bekiendte Merino skal være død.